แนวโน้มดัชนีเช้าแกว่งตัวลุ้นขึ้นต่อ
ภาวะตลาดหุ้นไทยแนวโน้มดัชนีเช้าแกว่งตัวลุ้นขึ้นต่อ เก็งงบกลุ่มแบงก์ Q4/55 ข่วยหนุน
25 ธ.ค. 2555

ภาวะตลาดหุ้นไทยแนวโน้มดัชนีเช้าแกว่งตัวลุ้นขึ้นต่อ เก็งงบกลุ่มแบงก์ Q4/55 ข่วยหนุน
นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย) กล่าวว่า ตลาดหุ้นไทยช่วงเช้าวันนี้ดัชนีมีโอกาสแกว่งไซด์เวย์ขึ้นไปต่อ แม้ว่าตลาดต่างประเทศหลายแห่งจะปิดทำการในช่วงเทศกาลคริสต์มาส แต่ตลาดบ้านเรายังรับแรงซื้อของต่างชาติและนักลงทุนในประเทศช่วยหนุน โดยเฉพาะการเข้าเก็งกำไรงบการเงินไตรมาส 4/55 ของกลุ่มแบงก์ ทำให้ตลาดบ้านเรายังบวกได้ แต่แรงซื้อส่วนใหญ่ยังกระจัดกระจาย ขณะที่แรงขายช่วงนี้เริ่มลดลงและวอลุ่มการซื้อขายก็เบาบางเช่นกัน           สำหรับตลาดหุ้นในภูมิภาคเอเชียวันนี้ส่วนใหญ่ปิดทำการในเทศกาลคริสต์มาส ขณะที่ตลาดที่เปิดทำการทั้งญี่ปุ่นและไต้หวันเปิดช่วงเช้าเป็นบวก          ปัจจัยที่ต้องติดตามในประเทศเป็นประเด็นเรื่องการซื้อหุ้น BAY คาดว่าจะมีความชัดเจนปลายสัปดาห์นี้ ส่วนปัจจัยต่างประเทศยังคงเป็นเรื่องเจรจาแก้ไขปัญหา Fiscal Cliff ของสหรัฐฯ น่าจะทราบผลชัดเจนหลัง 28 ธ.ค.55   พร้อมให้แนวรับวันนี้ที่ 1,370 จุด แนวต้าน 1,380-1,383 จุด